						
VÝZVA NA PREDKLADANIE PONÚK
v zákazke s nízkou hodnotou zadávanej v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov

Verejný obstarávateľ:     Základná škola Dlhé Hony 
IČO: 36126543
Kontaktné miesto (miesta): Dlhé Hony 1, 911 01  Trenčín
Kontaktná osoba: Ing. Gabriela Bušová
Telefón: 032/65 205 44
Fax: 
E-mail: jedalen@zsdhony.sk
 
1. Názov zákazky 	Dodávka - chlieb a pečivo

2. Druh zákazky a miesto uskutočňovania stavebných prác, dodania tovarov alebo poskytovania služieb:
        Zákazka zadávaná podľa § 117 zákona č. č. 343/2015 Z. z. o verejnom obstarávaní a o zmene a doplnení niektorých zákonov
        Druh zákazky: chlieb a pečivo
        Miesto dodania predmetu zákazky: ŠJ pri ZŠ Dlhé Hony 1, 911 01  Trenčín

3. Stručný opis zákazky: 
Verejný obstarávateľ vyhlasuje zákazku, predmetom ktorej je:  dodávka – chlieb a pečivo

Podrobný opis predmetu obstarávania tvorí prílohu č. 1 k tejto výzve a bližšie podmienky dodania predmetu obstarávania sú vymedzené v návrhu zmluvy, ktorý tvorí prílohu č. 2 k tejto výzve.   

Uchádzač musí predložiť ponuku na celý predmet zákazky v požadovanom rozsahu, obsahu a kvalite a za podmienok uvedených v tejto zmluve aj jej prílohách. Nie je prípustné rozdelenie predmetu zákazky.  

Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené. 
Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

4. Celkový rozsah: 
Príloha 1 – cenová ponuka
Príloha 2 – rámcová dohoda


		
Platí, ak je to rámcová dohoda: 
Výsledkom tejto zákazky bude uzavretie rámcovej dohody. Množstvá uvedené v prílohe č.1 sú množstvá len predpokladané počas trvania Rámcovej dohody a verejný obstarávateľ je oprávnený objednať si väčšie, resp. menšie množstvo tovaru a to na základe jeho aktuálnych potrieb.

5. Predpokladaná hodnota zákazky bez DPH:     6 569,24 EUR 
V prípade, ak ponuková cena uchádzača vrátane DPH bude vyššia ako predpokladaná hodnota zákazky určená verejným obstarávateľom s DPH, môže verejný obstarávateľ považovať takúto ponuku za neprijateľnú a má právo neprijať ju.  

6. Trvanie zmluvy alebo lehota dodania 
Verejný obstarávateľ požaduje, aby bol predmet zákazky odovzdaný verejnému obstarávateľovi v termíne do jedného až dvoch pracovných dní odo dňa doručenia objednávky alebo nadobudnutia účinnosti  zmluvy medzi verejným obstarávateľom a úspešným uchádzačom. 

Ak to  je rámcová dohoda, tak: 
Verejný obstarávateľ požaduje, aby bol predmet zákazky dodávaný verejnému obstarávateľovi v termínoch a spôsobom, aký je uvedený v návrhu rámcovej dohody. 
     Doba trvania Rámcovej dohody je na obdobie 12 mesiacov s účinnosťou od 01.09.2022 – 31.08.2023


7.Podmienky účasti, obsah ponuky
7.1. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f)  zákona o verejnom obstarávaní  alebo ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní. Ustanovenie § 11 zákona o verejnom obstarávaní týmto nie je dotknuté.

Tohto verejného obstarávania sa teda môže zúčastniť len ten, kto spĺňa tieto podmienky účasti týkajúce sa osobného postavenia:
a) Je oprávnený dodávať tovar, uskutočňovať stavebné práce alebo poskytovať službu. Túto podmienku účasti preukáže doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
Za účelom preukázania tejto podmienky sa vyžaduje predloženie fotokópie dokladu o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. U právnických osôb napr. výpis z obchodného registra, u fyzických osôb napr. výpis zo živnostenského registra. Uvedené (doklad o oprávnení dodávať tovar, uskutočňovať stavebné práce alebo poskytovať službu) sa nevyžaduje (a uchádzač nebude v prípade nepredloženia vylúčený) v prípade, ak má uchádzač aktuálny zápis vo verejne prístupnom registri na stránke www.orsr.sk alebo www.zrsr.sk alebo www.uvo.gov.sk alebo v inom, verejne prístupnom registri. V tomto prípade si oprávnenie uchádzača realizovať predmet zákazky overí verejný obstarávateľ.  Odporúča sa v tomto prípade uviesť v ponuke link na overenie dokladu o oprávnení podnikať, ktoré sú predmetom tejto zákazky.
b) Nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Túto podmienku účasti uchádzač nepreukazuje, ale v prípade, ak verejný obstarávateľ zistí, že uchádzač má uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, bude vylúčený.

Úrad vedie zoznam hospodárskych subjektov, ktorí preukázali splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 zákona č. 343/2015 Z. z. o verejnom obstarávaní a o zmene a doplnení niektorých zákonov a ktorí o zapísanie do zoznamu hospodárskych subjektov požiadali.  Hospodársky subjekt vo verejnom obstarávaní môže preukázať splnenie podmienok účasti osobného postavenia podľa prvej vety zápisom do zoznamu hospodárskych subjektov.

7.2 Súčasťou ponuky uchádzača teda musí byť: 
a) aktuálny doklad o  oprávnení dodať tovar/poskytovať službu/uskutočňovať stavebné práce v zmysle bodu 7.1,  
b) návrh zmluvy (rámcovej dohody), ktorý bude zohľadňovať tieto súťažné podmienky - výzvu (vzor zmluvy  tvorí prílohu č. 2 k tejto výzve) v troch vyhotoveniach. Všetky tri vyhotovenia zmluvy (rámcovej dohody) musia byť podpísané oprávneným zástupcom (zástupcami) uchádzača. Na tomto obsahu návrhu zmluvy verejný obstarávateľ trvá a považuje návrh za nemenný a záväzný. Do návrhu doplní uchádzač svoje identifikačné údaje a cenu za predmet zákazky a podpíše ho oprávnená osoba uchádzača. V prípade, ak uchádzač nedodrží text návrhu zmluvy (rámcovej dohody), na ktorom verejný obstarávateľ trvá alebo vôbec nepredloží návrh zmluvy, nebude  táto ponuka zahrnutá do vyhodnotenia.  

V prípade, ak by uchádzač nepredložil doklad o  oprávnení dodať tovar/poskytovať službu/uskutočňovať stavebné práce, ktorý zodpovedá predmetu zákazky (originál alebo fotokópiu) v zmysle bodu 7.1 tejto výzvy resp. ak verejný obstarávateľ zistí z prístupných registrov, že uchádzač nie je oprávnený realizovať predmet zákazky,  alebo uchádzač nepredloží návrh zmluvy, bude zo zákazky vylúčený. 

Celá ponuka, tiež doklady a dokumenty v nej predložené musia byť vyhotovené v slovenskom jazyku alebo českom jazyku. Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne musia byť doložené prekladom do slovenského jazyka, okrem dokladov v českom jazyku. V prípade zistenia rozdielov v obsahu predložených dokladov je rozhodujúci úradný preklad v slovenskom  jazyku. 

8. Kritériá na vyhodnotenie ponúk  - Najnižšia cena celkom za celý predmet obstarávania. 

Verejný obstarávateľ vyberie spomedzi predložených ponúk ako úspešnú tú ponuku, ktorá splní podmienky určené verejným obstarávateľom a bude mať najnižšiu cenu celkom za celý predmet obstarávania.  T. z., že jediným kritériom na vyhodnotenie ponúk je cena celkom za celý predmet obstarávania. 

Uchádzačom navrhovaná zmluvná cena musí byť vyjadrená v Eurách. Navrhovanú cenu je potrebné určiť najviac na 2 desatinné miesta. Ak uchádzač určí jeho ponukovú cenu/ceny len na jedno desatinné miesto, platí, že na mieste druhého desatinného čísla je číslica 0. 
Uchádzač navrhovanú zmluvnú cenu uvedie v zložení:
- navrhovaná zmluvná cena bez DPH,
- výška DPH ( ak nie je platcom DPH uvedie 0,-  € DPH) a upozorní na túto skutočnosť,
- navrhovaná zmluvná cena vrátane DPH.

Navrhovanú cenu predmetu zmluvy nie je možné navŕšiť počas trvania zmluvy v dôsledku registrácie úspešného uchádzača za platiteľa DPH.

[bookmark: _GoBack]9. Lehota na predkladanie ponúk uplynie: 28.08.2022 o 14:00 hod

Ponuku, ktorá bude vyhotovená v súlade s  touto výzvou je potrebné odoslať elektronickou formou cez systém, ktorý Vás vyzval k začatiu VO, nie mailom, poštou a osobne.   

Prevádzkové/úradné hodiny verejného obstarávateľa pre potreby tejto súťaže sú:
Pracovné dni: Pondelok – Piatok od 08,00 hod. do  14,00 hod. 

Ponuky doručené po uplynutí tejto lehoty nebudú zahrnuté do súťaže a nebudú teda vyhodnocované. 

10. Podmienky vyhodnotenia ponúk 
10.1 Otváranie ponúk bude neverejné. Otváranie ponúk vykoná komisia tak, že najskôr overí neporušenosť ponúk a následne otvorí ponuky. 
10.2 Po otvorení ponúk komisia vykoná všetky úkony spočívajúce vo vyhodnotení ponúk, pričom bude primerane aplikovať § 53 zákona č. 343/2015 Z. z. o verejnom obstarávaní a o zmene a doplnení niektorých zákonov.  Vyhodnotenie ponúk bude neverejné. Verejný obstarávateľ vyhodnotí ponuky z hľadiska splnenia požiadaviek verejného obstarávateľa na predmet zákazky a vylúči ponuky, ktoré nespĺňajú požiadavky na predmet zákazky uvedené v tejto výzve.

10.3 Verejný obstarávateľ  rozhodol, že vyhodnotenie splnenia podmienok účasti sa uskutoční až po vyhodnotení ponúk a verejný obstarávateľ vyhodnotí splnenie podmienok účasti uchádzačom, ktorý sa umiestnil na prvom mieste v poradí.
11. Ďalšie informácie
11.1 Ponuky sú viazané v lehote minimálne do 01.09.2023    
11.2 Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi. 
11.3  V prípade, ak počas lehoty viazanosti ponúk odstúpi úspešný uchádzač od ponuky, resp. od uzavretia zmluvy s verejným obstarávateľom, vyhradzuje si verejný obstarávateľ právo uzavrieť zmluvu s uchádzačom, ktorý sa umiestnil v hodnotení ponúk ako ďalší v poradí z ostatných vyhodnocovaných ponúk – t. z. spomedzi neúspešných uchádzačov. V tomto prípade má teda verejný obstarávateľ právo (nie povinnosť) uskutočniť nové vyhodnotenie ponúk.
11.4.Zmluva, ktorej návrh  tvorí prílohu k tejto výzve a na ktorej obsahu verejný obstarávateľ trvá a považuje ho za nemenný a záväzný, bude uzatvorená s úspešným uchádzačom (na základe výzvy verejného obstarávateľa a v lehote viazanosti ponúk), ktorého ponuková cena za celý predmet obstarávania bude najnižšia spomedzi predložených ponúk. 


V  Trenčíne, dňa .........................


							....................................................
                                                                                                            podpis
				        




